Сістэматычнае прымяненне такіх практыкаванняў не толькі спрыяе павышэнню эмацыянальнага фону заняткаў, але і вырашае шэраг найважнейшых задач: узбагачае рухальны вопыт навучэнцаў; дазваляе суадносіць свае дзеянні па сіле, амплітудзе, часе пры ўзгадненні іх з партнёрам; развівае асноўныя рухальныя якасці, паколькі партнёр аказвае дадатковую нагрузку або палягчае яе; фарміруе ўважлівае стаўленне адзін да аднаго, узаемападтрымку і ўзаемадапамогу. Гэтыя практыкаванні могуць быць з поспехам выкарыстаны ў падрыхтоўчай і заключнай частцы ўрока з мэтай размінкі і замінкі, а таксама ў асноўнай частцы заняткаў. Выкарыстоўваюцца розныя віды практыкаванняў у парах: на супраціўленне (у адпаведнасці з мышачнай групай і фізічнай якасцю), з падтрымкай, з падыманнем і пераносам партнёра, у руху ў парах, з інвентаром, гульнявыя і спаборніцкія практыкаванні.